เก็บตกการเงิน
ดารานักแสดงชื่อดัง พลอย-เฌอมาลย์ บุญยศักดิ์ กล่าวในงานโครงการ “รวย 100 ล้านกับบาวแดง”
5 ก.ย. 2555

‘พลอย’ เครียดหนักเจอปมภาษี
ดารานักแสดงชื่อดัง พลอย-เฌอมาลย์ บุญยศักดิ์ กล่าวในงานโครงการ “รวย 100 ล้านกับบาวแดง” ถึงเรื่องการเสียภาษีว่า ตอนนี้สภาพจิตใจดีขึ้นแต่ยังไม่แข็งแรง กระแสสังคมเยอะมากและรุนแรงขึ้นจนอยากตาย ถ้าไม่มีงานคงไม่ออกจากบ้าน ตอนนี้ได้กำลังใจจากคนรอบข้าง เรื่องรายได้พร้อมให้ตรวจสอบ ได้ให้ทนายความมาดูแลและให้ข่าว หากใครยังสงสัยพร้อมแถลงข่าวอีกครั้ง ตอนนี้ขอได้ยืนยันในความถูกต้องและพลอยก็ขอโทษในส่วนของคำพูดที่มันดูขาดสติแล้ว พลอยขอโทษจริงๆ แล้วพลอยจะปรับตัวใหม่ โดยในวันที่ 5 ก.ย.จะไปร่วมฟังบรรยายที่กรมสรรพากรจัดขึ้นด้วย
“จริงๆ พลอยไม่รู้เรื่องภาษี ไม่ได้เป็นคนทำภาษี คุณแม่เป็นคนจัดหาคนมาดูแลเรื่องนี้ ตัวพลอยเป็นคนทำหน้างานอย่างเดียว แต่ถ้าจะให้พลอยไปฟัง พลอยก็ยินดีก็อยากรู้เหมือนกัน” พลอย กล่าว
ส่วนที่ทำให้ดาราร่วมวงการถูกจับตามองเรื่องภาษีไปด้วยนั้นพลอยบอกว่า ต้องขอโทษ ไม่รู้จริงๆ ดูเรื่องราวรุนแรงขึ้นเรื่อยๆ พลอยอยากตาย จะวันเกิดพลอยแล้ว ดันมาเจอเรื่องนี้โคตรเศร้าเลย พลอยร้องไห้ เสียน้ำตาเยอะแบบไม่เคยเสียน้ำตาเยอะแบบนี้มาก่อน